b'\n_START_ARTICLE_\nAnne H\xc3\xa4nninen\n_START_PARAGRAPH_\nAnne H\xc3\xa4nninen (s. 7. helmikuuta 1958 Rautalampi) on H\xc3\xa4meenlinnassa asuva kirjailija. H\xc3\xa4n on opiskellut muun muassa kirjallisuutta ja tiedotusoppia. H\xc3\xa4nnisen muista kiinnostuksen kohteista mainittakoon kuvataide, valokuvaus ja luonto._NEWLINE_H\xc3\xa4nnisen tuotanto k\xc3\xa4sitt\xc3\xa4\xc3\xa4 p\xc3\xa4\xc3\xa4asiassa runoja, mutta useissa runokokoelmissa on mukana aforismeja. H\xc3\xa4nen runojaan on julkaistu my\xc3\xb6s useissa antologioissa, ja niit\xc3\xa4 on k\xc3\xa4\xc3\xa4nnetty ruotsiksi, englanniksi, ven\xc3\xa4j\xc3\xa4ksi ja islanniksi.'